CELEX: 22016D1797
Language: hu
Date: 2016-09-15 00:00:00
Title: Az egyrészről az Európai Unió, másrészről az Indonéz Köztársaság közötti önkéntes partnerségi megállapodással létrehozott, a megállapodás végrehajtásával foglalkozó vegyes bizottság 1/2016 sz. határozata (2016. szeptember 15.) az erdészeti jogszabályok végrehajtására, az erdészeti irányításra és az erdészeti termékek kereskedelmére vonatkozó (FLEGT) engedélyezési rendszer életbe léptetésének időpontjáról [2016/1797]

11.10.2016   
            
            
               HU
            
            
               Az Európai Unió Hivatalos Lapja
            
            
               L 274/62
            
         Az egyrészről az Európai Unió, másrészről az Indonéz Köztársaság közötti önkéntes partnerségi megállapodással létrehozott, a megállapodás végrehajtásával foglalkozó vegyes bizottság 1/2016 sz. határozata
   (2016. szeptember 15.)
   az erdészeti jogszabályok végrehajtására, az erdészeti irányításra és az erdészeti termékek kereskedelmére vonatkozó (FLEGT) engedélyezési rendszer életbe léptetésének időpontjáról [2016/1797]
   A MEGÁLLAPODÁS VÉGREHAJTÁSÁVAL FOGLALKOZÓ VEGYES BIZOTTSÁG,
   tekintettel az Európai Unió és az Indonéz Köztársaság közötti önkéntes partnerségi megállapodásra (a továbbiakban: a megállapodás), amely a Felek általi megerősítést követően 2014. május 1-jén lépett hatályba,
   mivel:
   
               (1)
            
            
               A megállapodás a 14. cikk (5) bekezdésének e) pontjában kimondja, hogy a megállapodás végrehajtásával foglalkozó vegyes bizottság elfogadja a FLEGT engedélyezési rendszer életbe léptetésének napját, miután a VIII. mellékletben meghatározott kritériumok alapján értékelte a faanyagokra vonatkozó jogszerűség-igazolási rendszer működését.
            
         
               (2)
            
            
               A faanyagokra vonatkozó indonéz jogszerűség-igazolási rendszer közös független értékelése során megállapítást nyert, hogy a rendszer megbízhatóan működik, és teljesíti a megállapodás VIII. mellékletében foglalt, a rendszer működőképességének értékelésére szolgáló kritériumokat.
            
         
               (3)
            
            
               Mindkét Fél lefolytatta saját belső eljárásait, és a megállapodás végrehajtásával foglalkozó vegyes bizottságon keresztül értesítették egymást arról, hogy készen áll a FLEGT engedélyezési rendszer életbe léptetésére.
            
         
               (4)
            
            
               A megállapodás végrehajtásával foglalkozó vegyes bizottság folytatni fogja a megállapodás végrehajtásának nyomon követését, a Felek pedig azonosították azokat a közös intézkedéseket, amelyeknek meghozatala prioritást kell, hogy jelentsen 2017 folyamán annak érdekében, hogy biztosítani lehessen a megállapodás hatékony végrehajtását,
            
         A KÖVETKEZŐKÉPPEN HATÁROZOTT:
   1. cikk
   A FLEGT engedélyezési rendszer 2016. november 15-én lép életbe.
   2. cikk
   Ez a határozat két-két példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén, valamint indonéz nyelven, amelyek mindegyike egyaránt hiteles. Eltérő értelmezés esetén az angol nyelvű szöveg irányadó.
   3. cikk
   Ez a határozat 2016. november 15-én lép hatályba.
   
      Kelt Yogyakartában, Indonéziában, 2016. szeptember 15-én.
      
         
            az Indonéz Köztársaság részéről
         
         IB Putera PARTHAMA, PhD.
         
            Főigazgató Fenntartható erdőgazdálkodás, Környezetvédelmi és Erdészeti Minisztérium, Indonézia
         
      
      
         
            az Európai Unió részéről
         
         Charles-Michel GEURTS
         
            Misszióvezető-helyettes
         
         
            Az EU indonéziai és brunei küldöttsége